# Fàbrica de xocolata de Climent Guàrdia

La fàbrica de xocolata de Climent Guàrdia era un establiment situat a la plaça de la Llana, 23 i carrer de Civader, 3 de Barcelona, un edifici catalogat com a bé cultural d'interès local i que havia format part d'una finca més gran d'origen medieval, on va estar l'Hostal de Sant Pere.

## Història

Climent Guàrdia i Espaulella tenia un obrador de xocolata (que segons la guia El Consultor del 1863 era una abaceria) al carrer del Portal Nou, 21. El 1875, es va traslladar a la plaça de la Llana, 23, on el 1880 va sol·licitar la legalització d'un motor de gas.
La seva fàbrica estava especialitzada en mòltes particulars, xocolata a la vainilla i xocolata a la pedra, i durant la visita de la reina regent Maria Cristina d'Habsburg-Lorena a l'Exposició Universal de Barcelona el 4 de juny de 1888, el Palau de Ciències va acollir una munió de regals presentats pels expositors per tal que els destinés a qui ho necessités, entre ells un ramell de xocolata de Climent Guàrdia, que va despertar el seu interès i que va ser destinat a beneficència.
Va morir el 29 d'agost del 1903, un mes després que la seva esposa Maria del Carme Vilavendrell i Cuyàs, i fou succeït en el negoci pel seu fill Joan Guàrdia i Vilavendrell, que el 1906 va demanar permís per a substituir un motor de gas per un d'elèctric de 3,5 CV.
Joan Guàrdia va morir el 1918, i la fàbrica restà en l'oblit fins que va ser redescoberta el 2024 durant les obres de rehabilitació de l'immoble (de propietat municipal i destinat a habitatges assistits), gràcies a la troballa d'unes plaques de plom que havien servit per a fer-ne les etiquetes.

## Referències

* ↑ «Edifici d'habitatges». Catàleg de Patrimoni. Ajuntament de Barcelona.
* ↑ Veclus, 2000.
* 1 2 «Una fàbrica de xocolata del s. XIX amagada al subsol d’un edifici en rehabilitació a Ciutat Vella». Servei de premsa. Ajuntament de Barcelona, 09-02-2024.
* 1 2 Aguilar, Xavi. «Unes obres a la plaça de la Llana descobreixen una antiga xocolateria». El Punt Avui, 09-02-2024. [Consulta: 9 febrer 2024].
* ↑ «Troben una fàbrica de xocolata del segle XIX oblidada en un palau medieval de Barcelona/». 324cat, 09-02-2024. [Consulta: 9 febrer 2024].
* ↑ Mira, Gerard. «Descobreixen una fàbrica de xocolata del segle XIX en unes obres al Gòtic». Tot Barcelona, 09-02-2024. [Consulta: 9 febrer 2024].
* ↑ «CLIMENT GUARDIA ESPAULELLA». geneanet. Montse Rotllant Vilavendrell.
* ↑ El Consultor. Nueva guía de Barcelona, 1863, p. 124, 235.
* ↑ Diario de Barcelona (edición mañana), 19-03-1875, p. 2911.
* ↑ Anuario-almanaque del comercio, de la industria, de la magistratura y de la administración, 1879, p. 500.
* ↑ Anuario-Riera, 1896, p. 261.
* ↑ Diario de Barcelona (edición mañana), 27-11-1880, p. 13892.
* ↑ «Fábrica de chocolates de Clemente Guardia». La Vanguardia, 17-08-1891, pàg. 3 [Consulta: 9 febrer 2024].
* ↑ «Fábrica de chocolates de Clemente Guardia». La Vanguardia, 16-03-1893, pàg. 3 [Consulta: 9 febrer 2024].
* ↑ «La Corte en Barcelona. En la Exposición». El Anunciador: boletín comercial, 66, 05-06-1888, pàg. 4.
* ↑ La Publicidad (edición mañana), 08-10-1903, p. 1.
* ↑ El Diluvio, 08-10-1903, p. 12.
* ↑ La Publicidad (edición noche), 11-07-1903, p. 1.
* ↑ «CARME VILAVENDRELL CUYAS». geneanet. Montse Rotllant Vilavendrell.
* ↑ Anuario-Riera, 1908, p. 905.
* ↑ Anuario industrial de Cataluña, 1916-1917, p. 19.
* ↑ AMB, Q127 Foment 3041/1906, 17-12-1906.
* ↑ Caballé, Gonzàlez i Nolasco, 2000, p. 49.
* ↑ «Participacions de defunció». La Veu de Catalunya (edició vespre), 10-12-1918, pàg. 4.
* ↑ «JOAN GUARDIA VILAVENDRELL». geneanet. Montse Rotllant Vilavendrell.

## Bibliografia

* Caballé, Francesc; Gonzàlez, Reinald; Nolasco, Núria. Informe històrico arquitectònic de la finca núm. 23 de la plaça de la Llana i núm. 3 del carrer Civader de Barcelona. Veclus SL, octubre 2000.

## Enllaços externs

* «Restes arqueològiques a la plaça de la Llana, 23». Carta Arqueològica de Barcelona. Servei d'Arqueologia de Barcelona, 12-02-2024.